Downloaded from YTS.MX
Official YIFY movies site: YTS.MX
NETFLIX-ALKUPERÄISDOKUMENTTI
Kaiken pitää olla täydellistä. Saamme enää kaksi tilaisuutta.
PÄHKINÄNSÄRKIJÄÄ ESITTÄÄ YLI 700 TANSSIRYHMÄÄ -
KAIKKIALLA MAAILMASSA. NIISTÄ YLI 600 ON USA:SSA.
…kolme, neljä, viisi, juoskaa…
Kaksi, kaksi, kolme, neljä, viisi, kuusi, seitsemän, yksi!
DEBBIE ALLEN LOI VERSIONSA PÄHKINÄNSÄRKIJÄSTÄ VUONNA 2008.
"KAAKAOPÄHKINÄNSÄRKIJÄ"
Tehdään suora rivi. Vasemmanpuoleinen vieruskaveri on perillä ennen teitä.
Katsokaa oma paikkanne vieruskaverista.
DEBBIE ALLENIN TANSSIAKATEMIASSA ON 200 OPPILASTA, 75 PROSENTTIA STIPENDILLÄ.
Otetaan vielä kolmessa ryhmässä.
Yksi, kaksi, kolme, neljä, viisi, kuusi…
Ja nyt!
PÄHKINÄNSÄRKIJÄÄN PIDETÄÄN AVOIN KOE-ESIINTYMINEN SYYSKUUSSA.
SEURAAVAT KUUKAUDET HARJOITELLAAN.
Tuo oli jo parempi. Onko kaikki hyvin?
Muistatteko kaiken, mitä teimme? -Joo.
Mitä tanssijat ovat? -Planeetan fiksuimpia.
Olemme planeetan älykkäimpiä ja muistamme aivan kaiken.
Joo. -Menkää maskeeraukseen.
Kiitos, opettaja Allen. -Eipä kestä, kulta.
Herranen aika. Mitä seuraavaksi?
Onko joku laittamatta?
Hei vain, kaikki!
Debbie Allen on kuuluisa!
Hot Chocolate Nutcracker!
Olen Debbie Allen. On ihanaa…
On aivan valtavan ihanaa -
saada teidät ensimmäiseksi yleisöksemme tällä esityskaudella.
Te kaikki ette vielä osaa ojentaa varpaitanne ja jalkojanne.
Voitte oppia sen vain, jos olette hiljaa ja kuuntelette.
12 VIIKKOA ESITYKSEEN
Tervetuloa koe-esiintymistilaisuuteemme.
On ilo nähdä teidät täällä.
Näen edessäni sekä tuttuja että uusia kasvoja.
Etsin eläväisiä, energisiä nuoria tanssijoita,
jotka viihtyvät lavalla -
ja osaavat eläytyä nuken, apinan tai keijun rooliin.
Tässä tarvitaan myös näyttelijäntaitoja.
Pääsette kohta näyttämään lahjojanne.
Yritän parhaani mukaan etsiä teille parhaan paikan.
Jos käy ilmi, ettette ole valmiita, älkää masentuko.
Se tarkoittaa, että tarvitsette harjoitusta.
Viime vuosi oli upea. Esitystämme odotetaan tänä vuonna.
Tässä tulee balettimestarimme Giana Jigarhan -
eli madame Jigarhan.
Hän opettaa teille askeleita, mahdollisesti kaksikin koreografiaa.
Eartha Robinson opettaa jazztanssia.
Karen McDonald on DADA-tanssiakatemian johtaja.
Cathie Nicholas taas on oikea käteni ja vasen jalkani.
Aloitetaan échappésta.
Yksi, kaksi, kolme, neljä.
Yksi, kaksi…
Osa lapsista on aloittanut Pähkinänsärkijässämme -
neli- tai viisivuotiaina, ja he jatkavat vielä 12-vuotiaina.
He kulkevat koko opetuspolun läpi.
Osalle tanssijoista tämä Pähkinänsärkijä on seitsemäs.
Toiset ovat ensikertalaisia.
Hyppy, hyppy. Ylös, alas, ympäri.
Ihmisiä ja vilinää oli pelottavan paljon.
Tämä on seitsemäs kertani. -Kuudes.
Kahdeksan tai yhdeksän vuotta. Puolet elämästäni.
Ja yksi, kaksi, kolme, neljä, viisi, kuusi, seitsemän, kahdeksan.
Kaksi, kolme, neljä, ja siinä kaikki.
Miksi pelkäsit, ettet osaisi? -En tiedä.
Lapset ovat kivoja mutta turhauttavia.
He ovat hirviöitä suurimman osan ajasta.
Varovasti.
Aiotko koe-esiintyä? -Joo, mutta en halua.
Etkö halua? Sitten voit istua. Voin sanoa äidillesi, ettet halua.
Työni on ihanaa.
BALETINOPETTAJA
Olen aina halunnut opettaa lapsia.
Ammattitanssijat osaavat jo kaiken ja tietävät, mitä tekevät.
Lasten silmät saa avata baletin ja taiteen kauneudelle.
Sen kokemuksen kautta -
lapset alkavat arvostaa myös elämän kauneutta.
Pidän teitä silmällä tunneilla.
Jos paikkoja aukeaa, ilmoittelen. Mutta tarvitsette harjoitusta.
Sinun pitää vain harjoitella lisää. Minuakin harmittaa.
Olen tyytyväinen. Pärjäsitte kaikki tosi hienosti.
Kiittäkää opettaja Allenia. -Kiitos!
Nähdään huomenna yhdeltä. Menkää.
Lapsena Pähkinänsärkijä oli minulle tärkeä.
Olin yksi kukista. Lauloimme:
Oot maassa kukkien
Kerrohan jotakin uutta
Makeishaltijatar oli unelmaroolini.
Se musiikki on aivan ihanaa.
Alkuperäinen Pähkinänsärkijä on Tšaikovskin sävellys.
Ranskalainen koreografi Petipa laati libreton.
Pähkinänsärkijä sai ensi-iltansa -
Pietarin Mariinski-teatterissa vuonna 1892.
Kriitikot eivät ihastuneet, mutta yleisö hullaantui.
Kaikki tuntevat Pähkinänsärkijän.
Meidän versiomme on "Kaakaopähkinänsärkijä".
New Yorkin baletissa aikuiset tanssivat pääroolit.
Lapset lähinnä juoksentelevat lavan poikki.
Meidän Pähkinänsärkijässämme on ammattilaisia joissakin rooleissa,
mutta lapset ovat tähtiä.
Lapsena halusin mustaksi keijujen kuningattareksi, joka lentää ilman halki.
En ollut nähnyt mitään sellaista, mutta haaveilin siitä silti.
"Suklaapähkinänsärkijöitä" on ollut muutamia eri puolilla maata.
Minä halusin tuoda esitykseen iloa -
ja irrottaa sen musiikillisen identiteetin Tšaikovskista.
Esitys vie meidät matkalle todellisiin ja kuviteltuihin maihin.
Matka toteutetaan eri tanssi- ja musiikkityylien keinoin.
"Flamenco Firessa" olen torakka.
Olemme keijuja, egyptiläisiä… -Ja Bollywood-tanssijoita.
Olen Kiinassa, juhlakohtauksessa… Kaikissa kohtauksissa, joissa on miehiä.
Esitän pähkinänsärkijää. Voitte sanoa "PS".
Olen hämähäkki sademetsässä.
HARJOITUSTEN 1. PÄIVÄ
Harjoitukset alkavat lokakuussa.
Herttinen sentään.
Tärkeä tehtävänne on valmistautua harjoituksiin.
Muistakaa vastuunne myös kotona. Opettaja Allen on tosissaan.
Olette nyt roolimalleja. Olkaa mallikansalaisia kotona ja koulussa.
Onko täällä kolmevuotiaita?
Eikö? Hyvä. Laske kätesi.
Onko täällä ketään neljävuotiasta?
Tule rohkeasti tänne eteen.
Muiden pitää olla hiljaa. Löytyykö viisivuotiaita?
Tänne vain.
Hei.
Hyvä. Muodostamme rivin. Katsokaa eteenpäin.
Oletko oikeasti vasta viisi? Oletpa pitkä. Hyvä.
Teidän pitää harjoitella.
Ette opi mitään, jos vain tepastelette ostarilla korkokengissä.
Riisukaa korkkarinne ja painukaa lattialle venyttelemään.
Debbie odottaa näiltä lapsilta paljon joka tasolla.
Ei vain yhdessä asiassa, vaan vähän kaikessa.
Oikeassa maailmassa kaikki ei suju helposti.
Tanssilattiallakin osa oppilaista kaatuu.
Mutta jos ei kaatuile, ei haasta itseään tarpeeksi.
Teidän pitää taipua kello kuuteen asti. Uskokaa pois.
Sitä tuijotetaan, kun jätätte kouluni. Muut eivät rakasta teitä kuten minä.
Tapasin Debbien 16-vuotiaana, eli kymmenisen vuotta sitten.
MODERNIN TANSSIN OPETTAJA
Esiinnyimme TV-sarjassa Fame.
Teillä on suuria unelmia.
Haluatte mainetta, mutta sillä on hintansa.
Täällä se hinta maksetaan hikenä.
Debbie ei ole muuttunut yhtään. Se on mahtavaa.
En ikinä saapuisi harjoituksiin venyttelemättä ja lämmittelemättä.
Jalkojen pitää olla valmiit tanssiin. Muu ei tule kuuloonkaan.
Muuten ette pääse seuraavalle tasolle.
Olen tiukka, koska välitän teistä.
Ai, äitinikö?
Hän on tiukka.
TAITEELLINEN APULAISJOHTAJA
Todellakin.
Hän on eläväinen ja huippulahjakas ja kohtelee kaikkia äidillisesti.
Tämä uraauurtava nainen on tehnyt koreografian kymmeneen Oscar-gaalaan.
Arvasinko, että päädyn tänne -
tuottajaksi, ohjaajaksi, tähdeksi, koreografiksi ja äidiksi?
Totta kai.
Aloitamme suurista joukkokohtauksista. Harjoittelemme vain viikonloppuisin.
Aloitetaan Lelumaan alusta. Nauttikaa henkiin heräämisestä.
10 VIIKKOA ESITYKSEEN
Olette pieniä nukkeja.
Mistä kohtauksesta uranne alkoi? -Lelumaasta.
Ja missä kohtauksessa olette nyt? -Kaikissa.
Nimenomaan. Lelumaa on lähtöruutu.
Kaikki hyvät tanssijat ovat aloittaneet Lelumaasta.
En ole nähnyt tavallista Pähkinänsärkijää.
Tunnen vain tämän version.
KEIJUJEN KUNINGATAR
Minusta se on hyvä asia.
Kylie Jefferson hyväksyttiin akatemiaan kaikkein nuorimpana.
Muistan vieläkin, miten saavuimme akatemialle.
Se toimi silloin Culver Cityssä. Siellä oli valtavasti väkeä.
Äidilleni sanottiin, että olen liian nuori koe-esiintymään.
Kylie tuli eteeni jalat ensimmäisessä asennossa, tukka kiinni ja naama vakavana.
Opettaja Allen sanoi: "Hän saa yrittää."
Muiden mielestä Kylie oli liian nuori, mutta saan muuttaa omia sääntöjäni.
Täydellistä.
Suurin osa oppilaistani on L.A:sta. Perheiden varallisuus vaihtelee.
Jotkut asuvat Beverly Hillsissä, jotkut Comptonissa.
Tanssiin vakavimmin suhtautuvat -
käyvät tunneilla viitenä tai kuutena päivänä viikossa.
He käyvät vähintään kymmenellä, jotkut jopa 15 tunnilla viikossa.
Koulussamme ulkonäöllä ei ole väliä. Intohimo tanssiin ratkaisee.
Siksi tuemme monia oppilaita taloudellisesti.
Monilla ei ole varaa tanssia.
Järjestämme motivoituneille oppilaille mahdollisuuden päästä mukaan.
Ympäri, ympäri…
Keräämme rahaa niin innokkaasti, etteivät kaverini vastaa enää puhelimeen.
Oikeasti he suhtautuvat hyvin.
Aloimme miettiä, millaista brändiä voisimme hyödyntää -
kerätäksemme lisää rahaa. Brändin piti olla tunnettu.
Kun George Balanchine perusti New Yorkin balettia,
hänenkin piti kerätä rahaa, ja Pähkinänsärkijä toimi.
Pähkinänsärkijän avulla rahoitettiin baletin seuraava toimintavuosi.
Alkuperäisen Pähkinänsärkijän tarina kerrotaan puhtaasti tanssin keinoin.
Meidän Pähkinänsärkijässämme puhutaan lisäksi.
Pähkinänsärkijä heräsi! Valmistaudutaan taisteluun.
Esityksessä on useita kertojia, jotka opastavat yleisöä matkalla.
Esityksemme komedia on verbaalista, ei pelkästään fyysistä.
Kuka sammutti valot?
Esityksestä tuli valtava hitti. Se on kassamagneettimme.
Katsotaanpa sitten. Kallistus.
Ei noin. Jalka ylös.
Istukaa spagaatissa, kun katsotte TV:tä ja teette läksyjä.
Teette sitä liian vähän. Keskitytte liikaa pojille juttelemiseen.
Jalan pitää nousta ylemmäs. Minä autan tällä kertaa.
Ylemmäs. Kallista vartaloasi.
Juuri noin. Kannattele itseäsi ja nosta jalka kunnolla ylös.
Aloitin DADA:ssa 11-vuotiaana.
Minua pelotti kamalasti.
En tiennyt, että näin taitavia tanssijoita on olemassakaan.
Tajusin yllättäen, etten olekaan paras tanssija.
Akatemian opettajat ovat tiukkoja mutta lämpimiä.
Olemme kuin perhettä.
Opettaja Allen välittää meistä kaikista, ja se on upea juttu.
Olen tanssinut täällä viisivuotiaasta. Nyt olen 14-vuotias.
Voisi siis sanoa, että olen kasvanut täällä.
Kun sain Karan roolin, olin hermostunut ja onnellinen.
Minulla on valtava vastuu.
Jos minä mokaan, koko esitys voi mennä pilalle.
Karan roolista kilpaillaan. Se on päärooli.
Hahmo on pikkutyttö, joka saa kokea seikkailun.
Rooleihin valitaan aina tuplamiehitys,
jotta esiintyjämme saavat vaihtelevia kokemuksia.
Kara, näytä hymysi
Sano, mitä ajattelet -Ajattelet
Opettaja Allen sanoi, että saan olla Kara kolmessa esityksessä.
Menin ihan sekaisin.
Tää on yllätys -Yllätys, yllätys…
Kara, kara
-Oot meille rakas
Minulla oli tietty tavoite, ja saavutin sen.
Olin ihan mielettömän onnellinen.
EGYPTI YHDEKSÄN VIIKKOA ESITYKSEEN
Puhutaan seuraavaksi egyptiläisestä nukesta.
Menkää aivan hänen peppunsa alle.
Sinä tuet häntä kädestä tarpeen tullen. Sitten nostatte hänet.
Kannatte häntä tuossa asennossa.
Olin ensimmäinen egyptiläinen nukke. Äiti teki koreografian minulle.
Ylös. Yksi, kaksi.
Yksi, kaksi, kolme. Yksi kierros, auki.
Pää, pää.
Aloitin tanssiopintoni vakavassa mielessä koulussa Kirov Academy of Ballet.
Aloitat tästä. Hän tekee spagaatin.
Kolmantena vuonnani -
opettaja katsoi minua tunnilla ja huusi: "Lopeta!"
Hän katsoi minua ja sanoi: "Sinä ei tule tanssija."
Joudat Alvin Ailey -tanssiryhmään." Se oli loukkaus.
Eikö Alvin Ailey muka ole mitään?
Sehän on USA:n paras modernin tanssin ryhmä.
Sen tanssijat ovat enimmäkseen mustia, mutta miten se liittyy tanssitaitoon?
Olin käydä opettajan kimppuun puhelimen kautta.
Lähetin mieheni hoitamaan asian. Hän on kiltimpi.
Tyttäremme oli ollut poissa jo kolme vuotta.
Hänen oli aika tulla kotiin.
Isä otti minut pois koulusta.
Tapauksen jälkeen äitini päätti perustaa oman tanssiakatemian.
Perustin DADAn, ja tyttäremme palasi kotiin.
Tyttäreni on aina ollut innoittajani ja muusani.
Meiltä löytyy jotain jokaiselle -
katsomatta painoon, ihonväriin tai kulttuuriin.
Se tekee meistä ainutlaatuisia.
Hän kävelee tuonne, ja te kaikki peräännytte.
Hän on se oikea. Hän on suloinen.
Ja sisukas. -Niinpä.
April etenee suorinta tietä. Teidän muiden pitää kiertää hänet.
Aloitin tanssin vasta kahdeksanvuotiaana.
Tulin tänne Pohjois-Carolinasta.
Sain täyden stipendin Debbie Allenilta.
April on lahjakkaimpia koskaan kohtaamiani tanssijoita.
Otin hänet tänne, jotta voisimme tukea hänen kasvuaan.
Olen osa-aikaisena kassana ravintolassa El Pollo Loco.
Ainakin toistaiseksi olen kassalla.
Minua pidetään yleensä hiljaisena.
Suurimman osan ajasta minulla olisi kyllä paljon sanottavaa,
mutten saa puettua sitä sanoiksi.
Joskus minä ihan pursuan tunteita.
Tanssi on ainoa keinoni purkaa tunteitani ja ahdistustani.
BOLLYWOOD KAHDEKSAN VIIKKOA ESITYKSEEN
Hengittäkää. Hienoa.
Olette maailman kauneimpia ihmisiä.
Muistakaa tässäkin ajatella peiliä.
Olette maailman kauneimpia olentoja.
Päänne liikkuivat kuin yhtenä. -Ylös.
Liikutte kuin yhtenä henkilönä.
Katse ylös.
Alas.
Haluan kovasti Bollywoodiin. Olen pyrkinyt sinne tosi kauan.
Osaan kaikki askeleet, mutta olen liian nuori.
Ylävartalo!
Kun maa vaihtuu, myös koreografia ja puvustus vaihtuvat -
ja sen myötä tarina etenee.
Taaksepäin.
Liikkukaa.
Teidän pitää joka tilanteessa säteillä ylivertaisuutta, kauneutta ja voimaa.
Tässä on kyse naisten voimasta. Naiset hallitsevat maailmaa.
Missä olen?
Kaikki lähtee silmistä.
Bollywood on kaikkien suosikki.
Kaikki haaveilevat siitä, kunnes saavuttavat sen.
Se on viiden minuutin tanssi ilman hengähdystaukoja.
Kädet ylös!
Voimaa!
Jähmettykää. Hengittäkää ja olkaa liikkumatta.
Harjoitelkaa asennon pitämistä.
Olette kehittyneet.
Nyt voitte pitää tauon. Kuunnelkaa.
Teette liian laajoja liikkeitä. Rasitatte itseänne turhaan.
Vetäkää henkeä pari minuuttia. Sitten harjoittelemme Egyptiä.
No niin, opettaja Nicholas.
Olemme hyvässä vaiheessa, vaikka tanssi onkin hutiloivaa.
Keijujen valtakunta ei minusta toimi.
Korostan keltaisella kohdat, joita pitää treenata.
SEITSEMÄN VIIKKOA ESITYKSEEN
Nyt lähden pelottelemaan keijuja.
DADAn kasvattina en tajunnut, miten vähän mustia ballerinoja on.
Hienoa.
Maailma on tosi erilainen kuin DADA.
Meillä päin on paljon hyviä mustia ballerinoja.
Lauren Anderson oli ensimmäinen maineikas musta ballerina.
Hän kävi meillä vuosi sitten.
Yksi, kaksi, pas de cheval, enveloppé.
Seitsemänvuotiaana en haaveillut ballerinan urasta.
Minä vain viihdyin balettitunneilla.
En todellakaan ymmärtänyt mustan prima ballerinan merkitystä.
Sitten tajusin, ettei meitä ollut montaa tai oikeastaan yhtään,
paitsi Alvin Aileyssa ja Harlemin tanssiteatterissa.
Minä halusin vain tanssia. En halunnut rikkoa mitään lasikattoja.
Plié, yksi, venytys.
Kun näin Aprilin ensi kertaa, hän löi minut ällikällä.
Hän on synnynnäinen lahjakkuus.
Hyvä! Hienoa.
Liikekieli kaipaa pysyvyyttä ja keveyttä.
Minulla ei ole ballerinan vartaloa juuri tällä hetkellä.
Jalkani ovat hiukan liian lihaksikkaat.
Kun tanssin alkaa ottaa vakavasti, alkaa tuijottaa peilikuvaansa.
Chaïné.
Äkkipysähdys ja jähmettyminen.
Baletin maailmassa ollaan aika laihoja.
Lukiossa en kokenut sitä ongelmaksi, mutta sitten tajusin erehdykseni.
Kaikki muut ajattelevat painoa. Baletissa kaikki on valtavan tarkkaa.
Ei minulla ollut täydellisiä jalkoja.
Useimmilla balettitanssijoilla ei ole täydellisiä jalkoja.
Jalkojen ojennuksen eteen nähdään kovasti vaivaa.
Hyvin harvoilta se käy kuin itsestään.
Useimmilta ei todellakaan.
Olen ajoittain suhtautunut kehooni ylikriittisesti.
Olen ollut negatiivinen ja epävarma.
Mutta…
Sitten päätin unohtaa uhriasenteen.
Tajusin, että jos haluan tehdä tätä, minun on pelattava omilla säännöilläni.
Vaikeinta oli sisäistää, etten näytä stereotyyppiseltä ballerinalta.
Se tuntui rankalta.
Mutta baletti on kohtaloni. Minun on annettava sille kaikkeni.
Venäjällä lasten jalat, selkä ja keho röntgenkuvataan -
ennen kouluun hyväksymistä. Sellainen baletin maailma on.
Oopperaan valitaan lapset, joilla on hyvä ääni.
Ääni on synnynnäinen lahja.
Sama pätee balettiin. Se edellyttää tietynlaista fysiikkaa.
Sitä ei voi opettaa.
Kirovin venäläinen metodi on tärkeä. Se on tekniikka, jota opetan mieluiten.
Siksi meillä on Madame Giana Bolšoi-teatterista.
Mutta tanssin maailma kehittyy.
Olen tietyssä määrin kehitellyt opettajille -
uudenlaisia tehtäviä ja opetusmetodeja.
Keskityn tanssin henkeen.
Siitä ei voi ottaa kuvaa. Sen aistii, näkee ja kokee.
Yksi, kaksi. Ei hassumpaa. Yksi, kaksi….
Se meni ihan hyvin. Menkää takaisin. Tämä oikeasti auttoi.
Tanssi näytti paremmalta. Olen pahoillani, mutta niin se on.
Olen eri mieltä.
Tanssijat näyttävät tältä. Voit vapaasti olla eri mieltä.
Ei mitään hätää. Viisi, kuusi.
Tämä on harjoittelua. Kuusi, seitsemän, kahdeksan.
Ja yksi, kaksi…
Osalta teistä on ajoitus hukassa. Olette jäykkiä. Rentoutukaa.
Minun pitää puhua suoraan, koska aikamme käy vähiin.
Osa tanssijoista hallitsee liikkeet, osa ei.
Tiedän, että hiomme tätä vielä.
Mutta tällaista tekniikkaa ei muuteta yhdessä yössä.
Menkää takaisin tuonne.
Viisi, kuusi, seitsemän ja kahdeksan.
Ja yksi, kaksi…
Paljon parempi.
Nyt on parempi.
Anteeksi, mutta niin se on. Palatkaa vielä alkuun.
Tiedät, että näin on parempi.
Opettajamme omistautuvat nuorillemme sataprosenttisesti.
He kutsuvat nuoria kotiinsa syömään ja nuhtelevat heitä tarvittaessa.
Annamme kaikkemme. Autamme kasvattamaan näitä lapsia.
HOUSTON, TEKSAS
Kasvoin Houstonissa rotuerottelun aikaan.
Valkoisille oli omat juoma-automaatit -
ja mustille omat vessat. Koimme sen kaiken.
En päässyt paikalliseen tanssikouluun, koska olin musta.
Suhtauduin tanssiin silti vakavasti ja kunnianhimoisesti.
Äitini mukaan sanoin kahdeksanvuotiaana:
"Haluan tanssijaksi. Miten se onnistuu ilman tunteja?
Tarvitsen kunnon tanssitunteja, äiti."
Kun olin 14-vuotias,
minut löysi Mariinskissa koulutettu madame Tatiana Semenova.
Olin innoissani. Tunnit olivat kaupungin toisella laidalla.
Lloyd-setäni vei minut sinne. Palatessa bussia piti vaihtaa pari kertaa.
Madame Semenova otti minut siipiensä suojaan.
Sain täyden apurahan Ford-säätiöltä. En maksanut itse mitään.
Tilanteessa oli se erikoisuus, ettei koulun johtokunta tiennyt minusta.
Olin opiskellut jo reilut puoli vuotta,
kun johtokunnalle selvisi, että koulussa on musta tyttö.
Kaikki eivät ilahtuneet.
Madame Semenova kannusti, nuhteli ja nöyryytti minua.
Hän rakasti minua.
KUUSI VIIKKOA ESITYKSEEN
No niin. Tervetuloa Chantelin helvetillisen vaikeille tunneille.
Kasvoin sijaisperheessä. Tanssi pelasti minut.
Tanssinopettajani uskoivat minuun ja sanoivat:
"Näemme, mitä haluat. Autamme sinua saavuttamaan tavoitteesi."
Se on tärkein elämääni vaikuttanut tekijä.
Näin, ja näin, ja ylös.
Mitä hommaat? -En tiedä.
En kestä tätä otsatukkaa. Elijah, hakisitko hiuslenkin?
Näytät söpöltä.
Ole hiljaa. Ei hätää.
Viisi, kuusi, seitsemän, ristiin.
Ristiin ja alas.
Olin ensin varalla. Sitten Chantel-ope otti minut tähän numeroon.
Hän oli ensin varalla, mutta sitten hän yritti kaikkensa -
ja pääsikin mukaan esitykseen.
Tämä on todella hauska, energinen hip hop -numero.
Meillä on kivaa. -Kohtaus on poikien hip hop -numero.
Hip hop on lempityylejäni.
En pääse mukaan, mutta kohtaus on suosikkini.
"Candy Cane" on pojille ja "Keijujen valtakunta" tytöille.
Koulussamme on ennätysmäärä poikia, koska panen heidät tarpeeksi koville.
Minulla pitää olla heille annettavaa.
Olivia, mene keskelle.
Perääntykää.
Lempikohtaukseni on "Candy Cane".
Se on ainoa hip hop -numero, ja se on pojille.
Kuusi, viisi, mene hänen taakseen.
Otatko numeroon tyttöjä?
Otan, vaikka joudunkin vaikeuksiin.
Ristiin, ylös, alas.
Hyvä. Risti on melkein kuin élevé.
Tyttöjä otetaan vain kuolleen ruumiini yli.
Ei siihen oteta tyttöjä. -Sana levisi.
Läheltä liippasi, mutta ei se mitään. Olen muissa numeroissa.
Anteeksi, tytöt. Ette pääse mukaan.
Tässä tarvitaan lihasmuistia. Chantelle Heath panee meidät koville.
Koreografia jää mieleen.
ALKUPERÄINEN PRINSSI
"Yksi, kaksi, alas, ylös…"
"Liuku, yksi, kaksi." Muistan edelleen kaiken.
Käännös ja yksi.
Tämä on aika vaikeaa.
Osa pojista romahtaa kesken treenien.
He hokevat, miten vaikeaa tämä on.
Tiedän. Istu.
Hetki vain.
Sinuna kyllä tanssisin vielä, koska kappale jatkuu.
Jatketaan sitten.
Käsken poikien sinnitellä, niin kaikki loksahtaa kohdalleen.
En tiedä, jatkavatko kaikki,
mutta jos täällä opiskelee kauemmin kuin yhden vuoden,
koreografia iskostuu mieleen.
Olen kävellyt käytävillä, mutta tunneilla en ole käynyt hetkeen.
Täällä on hikoiltu kunnolla.
Jos lattiasta voisi irrottaa historian, se olisi ällöttävää mutta innoittavaa.
Olin alkuperäinen Pähkinänsärkijä.
Jätin biologisen perheeni 13-vuotiaana.
Äitini ja sisareni muuttivat Arizonaan. Äiti antoi minulle luvan jäädä tänne.
Muutin nti Harrisin luo -
ja sain kouluun täyden apurahan.
Kun pääsin Pieneksi Pähkinänsärkijäksi, tuntui upealta saada yksi päärooleista.
Opettaja Allen uskoi minuun.
Nyt Ryan Phyuong on Pieni Pähkinänsärkijä.
Onneksi minun ei tarvitse astua hänen kenkiinsä.
Tämän pitää olla maagista.
Et voi jähmettyä Degas'n patsaaksi -
ja jatkaa näin.
Meidän pähkinänsärkijämme on kuumempi.
"Pähkinänsärkijä on oikeasti elossa!"
Tuollaista haluan. Pysähdy katsomaan häntä.
Älkää keskittykö itseenne vaan eläytykää.
"Jestas, hän liikkuu! Katsokaa."
"Herranen aika, kosketin häntä! Apua, hän tulee tänne päin!"
"Jestas!" Tuollaisen tunnelman haluan.
Tulin tänne avoimelle hip hop -tunnille.
Muistaakseni Chantel opetti sitä.
Olin kiinnostunut vain hip hopista, en todellakaan baletista.
Se poika oli uskomattoman lahjakas.
Kun hip hop -musa alkoi soida, hän alkoi riehua kuin hurrikaani.
Aluksi hän oli pienin Pähkinänsärkijä. Nyt hän on nuori prinssi.
PRINSSI
Houkuttelimme Ryanin kouluun hip hop -tuntien varjolla.
Oppilaat saavat opiskella, mitä haluavat, mutta samalla pitää opiskella muutakin.
Siihen aikaan luulin, että baletti oli tytöille.
Pelkäsin balettitunteja.
Baletin opiskelu on raskasta.
Jos oppilas saattaa balettiopintonsa kunnialla loppuun,
hänellä riittää luonnetta tanssijan uralle.
Opettaja Allen sanoi kerran,
että hänen luonteensa on kurinalaisten balettiopintojen ansiota.
Pyrin North Carolina School of the Arts -kouluun -
opiskeltuani balettia ensin Houstonissa.
Olin erittäin toiveikas.
Koe-esiintymisessä minua käytettiin mallina.
Tilaisuuden jälkeen menin kysymään:
"Milloin opetus alkaa? Miten etenemme tästä?"
Minulle sanottiin, etten soveltuisi tanssijaksi.
"Kehosi on vääränlainen. Vaihda alaa."
Äiti masentui ja lopetti tanssin pariksi vuodeksi.
Se oli masentavaa. Minusta tuntui, että balettihaaveet piti unohtaa.
Se tuntui raskaalta.
Palasin kotiin ja sain opiskelupaikan Howard Universitystä.
Päätin luopua tanssista.
Rakastin sitä, mutta se ei rakastanut minua.
Se oli raskasta.
Äitini oli aivan murtunut, kun nousin koneesta. Se oli vaikeinta.
Kun nousin koneesta, äitini odotti kentällä itkien.
Hän sanoi minulle: "Deborah, sinä epäonnistuit."
Äiti sanoi: "Jos et tanssi tänä kesänä,
minä ostan auton rahoilla, joita olin säästänyt tanssikouluusi."
Vastasin: "Älä. Haluan tanssia."
Sinä kesänä tapasin Martha Grahamin,
Meredith Monkin, Twyla Tharpin ja Alvin Aileyn.
He murtautuivat perinteiden kahleista ja tekivät jotain uutta ja jännittävää.
Alvin Aleyn näkeminen muutti elämäni.
Päätin ripustaa balettitossut naulaan ja kuvastaa tunteitani tanssilla.
JUNA VIISI VIIKKOA ESITYKSEEN
Olen jo vuosia miettinyt,
miten voisin hyödyntää steppausta esityksessä.
Tänä vuonna Savion Glover on mukana.
Hän luo numeron nimeltä Juna.
Debbie Allen sai idean jo varhain.
Hän antoi minulle tehtäväksi kehitellä ideaansa.
Pohdiskelin sitä aikani ja loin sen pohjalta koreografian.
Idea koski junaa, joka lähtee liikkeelle ja vie meidät seuraavaan kohtaukseen.
Kiitos.
Haluan luoda voimaannuttavan kohtauksen,
jossa nuoret saavat ilmaista itseään vahvasti.
Haluan avata heitä uudenlaiselle ajattelulle.
Ope käski minun improvisoida alussa ja lopussa.
Keksin itselleni oman pienen tanssin.
Haluan olla helposti lähestyttävä.
Nautin vuorovaikutuksesta, jossa minä opin asioita nuorilta -
ja he toivottavasti minulta.
Alamme harjoitella myös arkena.
Muuten ette opi tätä ajoissa.
Vaihtelen myös paikkojanne.
Lapset eivät tunnu oppivan nukketanssia.
En tahdo, että he nolaavat itsensä lavalla.
Minä ja siskoni saimme potkut "nukeista".
Ope tarvitsee meitä juhlakohtauksessa.
1 KK ESITYKSEEN
Teidän pitää olla mukana alusta asti.
Apinat eivät voi seisoa paikallaan näin.
Tämä olisi keiju.
Teidän pitää odottaa lavan takana näin, toimintavalmiina.
Mikseivät kätenne heilu näin?
Yksi, kaksi, kolme, neljä.
Ylös, ylös…
Hyvä!
Sinun pitäisi olla apina.
Hyvä.
Mukaan vain, tyttö.
Sain projektikseni Sademetsän.
Se on koko esityksen näyttävimpiä numeroita.
Sademetsä on upea numero. Siellä on perhosia, apinoita ja panttereita.
Kun ajattelee Afrikan savannien eläimiä, ne vaeltavat aina samaan suuntaan.
Ne ovat matkalla jonnekin.
Esiintyjiä on valtavasti. En halua sanoa numeroa.
Puvustajani Delorse oli lyödä minua, kun näki miehityksen.
Hän kysyi, olenko tosissani. Kyllä olen.
Olisitteko hiljempaa? -Keneltä puuttuu asu?
Esiintyjiä on melkein 200.
Kaikilla on kaksi tai kolme asua, joillakin jopa viisi.
No niin, tytöt.
Hän hakee lisää pukuja.
Miksi puhutte yhä?
No niin.
Minulla on vähän kiirettä.
Tykkäättekö asuistanne? -Joo!
Hienoa.
Kaksi henkeä puuttuu. Yksi, kaksi, kolme, neljä.
Ketkä puuttuvat? -JoAnn ja Audrya.
Missä he ovat?
Joku nainen väitti JoAnnin kolhaisseen autoaan. He ovat tulossa.
Aloitin täällä kahdeksanvuotiaana.
Tänä vuonna olen tullut harkkoihin myöhässä.
Olen kai elänyt teinin elämää.
JoAnn! Miksi tulet myöhässä harjoituksiin?
Mitä? Pysy siinä.
Yksi, plié.
Mene lämmittelemään.
Yksi, plié.
Ja alas.
Kun tunsin pettäneeni opettajan, se tuntui pahalta.
Sellainen ei voi jatkua. En halua enempää saarnoja.
Seuraavat keskustelumme ovat positiivisia.
Minulle ei tarvitse enää saarnata.
Onhan tämä rankkaa. Tässä vaaditaan sydäntä ja tahtoa.
Oppilailla pitää olla kunnianhimoa.
Niin. Pitää ahkeroida.
Yritän opettaa teille ammattimaisen työmoraalin.
Sanokaa "työmoraali". -Työmoraali.
Se pätee kaikkeen elämässänne. Myös läksyihin ja koulutyöhön.
Samoin muihin töihin ja urahaaveisiin.
Ihminen voi olla postinkantaja, opettaja,
talonmies tai Washingtonin poliitikko.
Työmoraalia tarvitaan kaikkialla.
Jos opettaa lapsia, tarvitaan vielä parempi työmoraali.
Teini-ikä on vaikeaa aikaa.
Nuorten on vaikea keskittyä, ja he ovat tuuliajolla.
He etsivät itseään ja paikkaansa maailmassa.
Säännöllinen tanssitunti kolme neljä kertaa viikossa -
ja siihen liittyvät vastuutehtävät -
auttavat ottamaan vastuuta myös läksyistä ja kotitöistä.
Se opettaa nuorille kiitollisuutta.
Miten luulette, että opettajaksi pääsee?
Mihin pyritte elämässänne?
Emme harjoittele vain Pähkinänsärkijää varten,
vaan loppuelämäänne varten.
Jos myöhästelette, saatte potkut seuraavasta työpaikastanne.
Jos myöhästytte Broadwaylta, saatte potkut.
Sijaisnäyttelijä saa roolin, vaikka teistä pidettäisiin.
Se on epäammattimaista.
Ymmärrättekö? -Ymmärrämme.
Tässä harjoitellaan elämää varten, ei vain Pähkinänsärkijää.
Ottakaa tämä vakavasti.
Meillä riittää töitä. Siksi puhun tästä. Aikaa on enää kuukausi.
Emme kuitenkaan treenaa kuukauden jokaisena päivänä.
Tämä on kotiläksynne. -Kiitos, opettaja.
Älkää tulko harkkoihini myöhässä.
Älkää myöhästykö enää koskaan.
Kiitos. Voitte poistua. -Kiitos, opettaja.
Kiitos. -Eipä kestä.
Kiitos. -Kiitos.
Älä myöhästy, Audrya. Jos olet myöhässä, jää pois.
Olkaa hyvät.
Kiitos, opettaja.
Kiitos. -Ole iloisempi. Olet kaunis.
Et taida tietää, miten kaunis olet. Olet valtavan kaunis.
Sisäistä se, kun tanssit. Voit mennä.
Ole hyvä. Hävitä nuo kynnet.
Kiitos, opettaja. -Kiitos. Hyvin menee.
Ovi tanssin maailmaan on auki vain lyhyen aikaa.
Ovesta on päästävä tietyn ajan sisällä.
Oppilaiden on tähdättävä siihen,
että viimeistään lukion jälkeen he ovat valmiita koe-esiintymisiin.
April, sinä tulet täältä ja kutsut muut lavalle.
Koe-esiinnyin Harlemin tanssiteatteriin, mutta epäonnistuin.
Sitten pyrin muuallekin ja kuvittelin pääseväni jonnekin, mutta epäonnistuin.
Tanssija etsii aina seuraavaa tilaisuutta ja pyrkii kehittymään.
Joskus koe-esiintymiset eivät johda mihinkään.
Tanssijan elämä on raskasta, mutten voi kuvitella tekeväni muutakaan.
Pyrin 12 kouluun. Nuorempana luulin, että vain tanssilla on merkitystä.
Luulin, ettei arvosanoilla ole väliä. Todellisuus on paljon vaikeampi.
Alan olla paniikissa.
Menestys vaatii keskittymistä.
Mistään ei saa masentua.
Opettaja voi olla ilkeä tai tunnit liian helppoja.
Kaikesta pitää päästä yli.
Kuusi, seis.
Minunkin pitää oppia se taito. Toistan yhä samaa virhettä.
Jos en saa jotain keikkaa koreografina,
ajattelen olevani huono ja luovun kaikesta toivosta.
Ylös, kahdeksan.
Meidän pitää ahkeroida.
Jopa kahdeksanvuotiaiden. On olemassa kahdeksanvuotiaita filmitähtiä.
Tämä pitää ottaa tosissaan joka iässä.
Ennen halusin tanssiryhmään. Tavoitteeni oli opiskella ahkerasti,
valmistua ja päästä Alvin Aileyn tyyliseen tanssiryhmään.
Kaikki haaveilevat ammattitanssijan urasta.
Se näkyy Savoyssa, Aprilissa ja JoAnnissa.
Joskus sen näkee nuorten silmistä.
"Onko sinusta tähän? Skarppaa. Kyllä sinä pystyt tähän."
Läheskään kaikista ei tule tanssijoita.
Heistä tulee vaikkapa kirurgeja, joilla on tanssitaito tallella.
Steve Jobs kävi tanssitunneilla. Ihan totta.
Hän lintsasi matikantunneilta tanssituntien vuoksi.
Se kertoo paljon.
Halusin New Yorkiin tanssikouluun, mutta epäilin kykyjäni.
Sitten äitini alkoi puhua Aileyn koe-esiintymisestä.
Kysyin, menenkö sinne. "Sinä ja Savoy menette."
Olemme vasta 17-vuotiaita.
Saimme lentää koe-esiintymiseen yksin.
Koe-esiinnyin myös San Franciscossa. Viihdyin siellä hyvin.
Sain apurahan kesäohjelmaan. Haaveeni tuntuivat toteutuvan.
Meiltä kysyttiin maksuista heti intensiivikurssin jälkeen.
San Franciscon vuokrat ovat…
Kurssin hintaan ei kuulu majoitusta.
Vuokra on tosi kallis. Aileyyn ei tarjottu apurahoja.
Kesä Aileyssa tai…
Opetus ja majoitus olisivat maksaneet kuusi tai seitsemän tonnia.
Yksinhuoltajaäitinä minulla ei ole varaa sellaiseen.
Silloin tajusin, ettei minusta tule ammattitanssijaa.
Alamäki alkoi. Minun piti miettiä,
mitä aion tehdä loppuelämälläni.
Nähdään keskiviikkona.
KEIJUJEN KUNINGATAR KAKSI VIIKKOA ESITYKSEEN
Harrastan ilma-akrobatiaa. Debbie halusi sisällyttää sitä esitykseen.
Aloimme lennättää Keijujen kuningatarta.
Kylie ja April jakoivat kuningattaren roolin.
Minä työskentelin Kylien kanssa.
Hän on minulle kuin isosisko. Olen aina ihaillut häntä.
Hän valmistui DADA:sta ja siirtyi Complexionsiin.
Se on yksi parhaista nykytanssiryhmistä.
Leiju.
Pääsin unelmieni ryhmään: Complexions-nykybalettiin.
Tule alas, ja…
Olin ollut ryhmässä muutaman kuukauden.
Nousin parini olkapäälle nostossa.
Muistan, että kuulin omituisen poksahduksen tai räsähdyksen.
Kylkiluistani lähti kova ääni, ja huusin ääneen lavalla.
Se oli pahin vammani ikinä.
Tulin pois lavalta ja romahdin.
Itkin valtoimenaan, ja minuun sattui hirveästi.
Ajattelin, että urani on ohi. Melkein toivoinkin sitä.
En halunnut tanssia enää. Sydämeni oli särkynyt.
Tässä maailmassa kohtaa paljon tuskaa.
Tuska voi olla fyysistä tai henkistä.
Silloin pitää ryhdistäytyä ja osoittaa voimansa.
Urheilijatkin pelaavat kivun läpi. Pystytkö siihen?
LÄPIMENO
Hiljaa! Aloitetaan alusta.
Musiikki.
Pomppikaa.
Olette iloisia alusta asti.
Luonne on yhtä tärkeää kuin tanssi. Se on osa ammattilaisen lavatyöskentelyä.
Yritän opettaa näille nuorille ammattimaista kokonaisuutta.
Juhlakohtauksessa ovat mukana kaikki näyttelijät,
joten harjoitukset ovat mahtavia.
Hyvä, Sophia.
Ja ylös! Alas!
Tila ei riitä. Tarvittaisiin kymmenen studiota.
Puhuminen on kielletty!
Muistutamme oppilaille, että tässä on kyse heidän unelmastaan.
Kaikki on turhaa, jos he eivät kunnioita sitä.
Hiljaa. -Tulkaa esiin.
Voisitteko olla hiljaa? Voi luoja.
Olisi helpompi vain erottaa osa teistä.
Yritän valmistella teitä ammattilaisuuteen.
Jos käyttäydytte näin, ette saa töitä mistään.
Viis minä siitä, keitä olette ja mikä roolinne on.
Jos vielä kerrankin puhutte päälleni, saatte kenkää.
Joillekin teistä se ei ehkä merkitse mitään.
Siitä otetaan nyt selvää.
Uskaltakaakin puhua näiden harjoitusten aikana.
Se on todella epäkunnioittavaa esitystä työstäviä ammattilaisia kohtaan.
Harjoittelemme kumarruksia.
Tältä huoneen pitäisi aina kuulostaa. Juuri tällaiselta.
Minulle opettaja Allen on kiva.
Tuhmista oppilaista en osaa sanoa.
Minun tuhmuuksistani ope ei tiedä, paitsi yhdestä kerrasta.
Silloin hän ei huutanut minulle, koska me tykkäämme toisistamme.
Luuletteko, että madame Seminova jutusteli kanssani?
Luuletteko, että uskalsin puhua hänen päälleen?
Hän huitoi oppilaita kepillään.
Siksi minulla on keppi Fame-sarjassa. Se on kunnianosoitus hänelle.
Hän ehti nähdä menestykseni Broadwaylla ja TV.ssä.
Muistan viimeisen lounaamme. Madame avasi samppanjapullon.
Hän käski säilyttää korkin onnenkaluksi. Se on minulla yhä.
Hän otti esiin käsiohjelmia, joita oli säästänyt.
Niissä oli minun nimeni ja muiden rakkaiden oppilaiden nimiä.
Kun siemailimme samppanjaa, hän sanoi: "Minun piti etsiä sinut."
Kysyin, miten niin.
"Fordin apurahan saaminen edellytti monimuotoista oppilaskuntaa.
Tarvitsin mustan oppilaan."
Istuin siinä ällistyneenä.
Se pisti miettimään.
Olin luullut tulleeni valituksi lahjojeni vuoksi. En ihonvärin.
Hetken mietittyäni tajusin, että olin silti hyvä.
ESITYSPÄIVÄ
Harjoittelemme teatterissa kaksi ja puoli päivää ennen ensi-iltaa.
Oletteko rivissä?
Ensin roudataan tavarat. Sitten odotetaan teknistä läpimenoa.
Aloitamme lentävistä esiintyjistä.
Sitten hiiret ja muut pienryhmät saavat harjoitella.
Lopulta on massakohtausten vuoro.
Ei. Minne luulette menevänne?
Muodostakaa suora rivi.
Tuo ei kuulu yläkertaan. -Mietitään sitä.
Yhdistä meidät. Älä hajota meitä.
Tämä kehä kuvastakoon voimaamme, intohimoamme ja iloamme.
Iloa!
Säilyköön se ehjänä ikuisesti.
Tämä on Hot Chocolate Nutcracker!
Hot Chocolate Nutcracker!
April on tänään keijujen kuningatar. Onnea matkaan.
Chris Novas palaa Prinssin rooliin.
Varatkaa teatteriliput ja valmistautukaa astumaan lavalle.
Aloitamme lasten esityksistä.
Kutsumme teatteriin lapsia kaikkialta Los Angelesista -
katsomaan esitystämme.
Lapset ovat aina ensimmäinen yleisömme.
Tervetuloa seuraamaan esitystämme!
KAHDEKSAN ESITYSTÄ - 11 520 LIPPUA TUOTTO: 450 000 DOLLARIA
Nimeni on Debbie Allen, ja olen täällä, koska…
Kiitos.
Kun katsotte, esitystä, miettikää tätä.
Haluaisitteko olla yksi tanssijoista tai laulajista?
Haluatteko suunnitella pukuja tai vastata meikistä tai valoista?
Tilaisuuksia on paljon. Onko selvä?
Minä menen nyt eläytymään hahmooni.
Minun pitää mennä keskittymään hahmooni.
Olette ihania. Nähdään.
On joulu, ja meillä on isot, hauskat juhlat.
Karan veli Frankie tulee kateelliseksi, koska Kara saa pähkinänsärkijän.
Frankie kavereineen yrittää varastaa pähkinänsärkijän, joka menee rikki.
Kara tulee surulliseksi mutta pääseekin taianomaiselle matkalle.
Minua jännitti kamalasti.
Äiti auttoi minua valmistautumaan.
Hän sanoi: "Tapahtuipa mitä tahansa, tärkeintä on, että teet parhaasi."
Sen avulla selvisin esityksestä.
Kaikkein ihaninta on katsella lasten kasvoja.
Osa heistä esiintyy ensi kertaa. Heille taputetaan seisoen.
Heidän ilmeensä ovat jotain aivan uskomatonta.
Aina pitää kehittyä.
Ei saa jäädä lepäämään laakereilleen tai ajatella, että tämä oli tässä.
Aina pitää kehittyä ja pysyä avoimena mahdollisuuksille.
Se on tämän kokemuksen opetus.
Prosessi syyskuusta joulukuuhun on intensiivinen.
Osallistuvat oppilaat kehittyvät kymmenkertaisesti.
He kehittyvät tanssijoina. Heistä tulee kuin perhettä.
He oppivat olemaan lavalla 800 hengen edessä ja antamaan kaikkensa.
Tämä kokemus muuttaa oppilaitamme pysyvästi.
Osa näistä lapsista ei ole haaveillut tanssista.
Kun he kokeilevat sitä, he ihastuvat.
Osa heistä on päätynyt Broadwaylle tekemään uskomattomia asioita.
Se on taiteen voima.
Se voi viedä ihmisen minne vain.
Tanssi edellyttää kunnianhimoa ja omistautumista.
Pitää olla valmis jatkamaan, vaikka epäonnistuisi toistuvasti.
Menestys voi seurata epäonnistumisen kannoilla.
Unelmakouluni on University of Southern California.
Pyrin sinne parin viikon päästä.
Olen aika hermona.
Äiti osti minulle sitä varten uuden tanssipuvun.
Juttelin kerran ystäväni kanssa. Hän sanoi: "Ala opettajaksi."
Hänen mielestään se on juttuni.
Opetin äskettäin ekan tuntini ja tajusin, että pidän siitä tosiaan.
Saatan jatkaa sitä.
Lapset unohtavat totuuden meistä.
He luulevat, että olemme vanhoja ja eläkkeellä.
He eivät näe, että olemme yhä ammattitanssijoita.
Yhtenä päivänä olen opettaja,
mutta kun koe-esiinnyn suuren artistin kiertueelle,
olen samalla viivalla joidenkin oppilaideni kanssa.
Se on tervettä kilpailua.
Opetuksen aikana tulee joskus yllätyksiä.
Oppilas ei välttämättä vaikuta lupaavalta.
Kovan työnsä ja avoimen mielensä ansiosta hän kehittyykin valtavasti.
Jos perustan oman tanssistudion, sen pitää olla sellainen,
että oppilaat saavat maksaa minkä pystyvät.
On paljon tanssijoita, jotka eivät käy tunneilla,
koska rahat eivät riitä.
Oppilaamme voivat kehittyä paitsi tanssijoina,
myös ihmisinä ja hyväntekijöinä.
Tärkeintä on se, miten opetus otetaan vastaan.
Haluan yksinkertaisesti muuttaa oppilaitani.
Oli ihanaa -
tulla yhdeksi musiikin kanssa.
Jos voi kuvitella, miltä tuntuisi olla musiikkia,
tulla yhdeksi musiikin kanssa,
sitä tanssi on.
Tanssija tulee yhdeksi instrumentin tai rytmin kanssa.
Siltä tanssi tuntuu.
Toipilasaikani lopulla -
opettaja Allen kysyi, tulenko Keijujen kuningattareksi.
Minua pelotti ihan hirveästi. Tiesin puhelun tarkoittavan,
että minun olisi palattava oikeisiin töihin.
Tämä oli rankkaa, mutta nyt haluan taas tanssia.
Sain taistelutahtoni takaisin.
En tiedä, mistä se johtuu. Ainakin jouduin ylittämään itseni.
Suurin uhraus on aika.
Harjoitteluun menee valtavasti aikaa.
Tälle harrastukselle on uhrattava tavallinen teini-ikäisen elämä,
jotta parikymppisenä voi olla ilmiömäinen.
Tanssissa on jotain erityistä.
Kun oppilas jättää ensimmäisen tanssikoulunsa -
ja valmistautuu kohtaamaan maailman,
kaikki tieto, jota oppilas on imenyt -
viisi- tai kahdeksanvuotiaasta saakka,
ei ole enää vain päässä vaan sisällä kehossa.
Se näkyy puhetavassa ja kävelytyylissä.
Niin tullaan tanssijaksi.
Tanssin syvin olemus ja ihmisen syvin olemus -
yhdistyvät saumattomasti.
Silloin ihmisestä tulee taiteilija.
Tämä on elinikäinen sitoumus.
Kuin avioliitto.
Ja haluan nähdä tämän -
jatkuvan edelleen.
Kun en enää pysty jatkamaan työtäni, työn pitää jatkua.
Olen edelleen yksi oppilaistani.
Vaikka olisin 90-vuotias, sydämessäni asuu pieni tanssija.
Etsin tilaisuuttani -
ja opettajaa, joka auttaa minua puhkeamaan kukkaan.
Missä on tilaisuuteni?
Sydämessäni asuu sellainen lapsi.
No niin.
Kuunnelkaa. Eturivi menee ekana.
Jos te mokaatte, kaikki menee pieleen.
Teidän pitää olla täydellisiä.
Juoksette ulos ryhmissä.
APRIL SAI TÄYDEN APURAHAN HARJOITTELUUN JOFFREY BALLETISSA
Viisi, kuusi, viisi, kuusi, nyt.
…kolme, neljä, viisi, kuusi, seitsemän, kahdeksan…
Ja yksi.
Viisi, hyvä.
…kaksi, kolme, neljä, viisi, kuusi, seitsemän, kahdeksan…
Kymmenen vuoden päästä haluan olla Lontoon baletissa.
Haaveeni on päästä sille näyttämölle.
…viisi, kuusi, seitsemän, kahdeksan…
Nyt.
Haluan Stanfordiin lukemaan kinesiologiaa ja tanssia.
Kappas vain.
…kaksi, kolme, neljä, viisi…
Toivottavasti pystyn muuttamaan maailmaa. Sitä toivon.
Haluan tunnetuksi tanssijaksi -
tai koreografiksi, mutta tanssia rakastan eniten.
Minusta tulee juristi ja tanssija.
Teen niitä samaan aikaan.
Viiden vuoden päästä haluan opiskella tanssia.
Kaipaan elämääni vakautta.
Haluan roolin TV:stä tai elokuvista.
Viiden vuoden päästä haluan olla kiertueella -
Broadway-musikaalin tai tanssiryhmän kanssa.
Haluan olla monia asioita. Kirjailija, insinööri, tanssija -
ja USA:n presidentti.
Olen Kara ekassa esityksessä ja Bollywood-tanssija tokassa.
SEURAAVANA VUONNA JALYN TANSSI BOLLYWOODISSA JA KUNINGATTARENA.
JADASTA TULI KAIKKIEN AIKOJEN NUORIN KARA 9-VUOTIAANA.
SAVOY OPISKELEE TANSSIA ARIZONAN YLIOPISTOSSA.
HÄN ON SAANUT HUIPPUARVOSANOJA JA PÄÄSSYT SISARUSKUNTAAN.
Sain roolin Broadwaylta 20-vuotiaana, musikaalista The Prom.
Perheeni ei yllättynyt. He kuulemma arvasivat asian.
Näyttelen sarjassa Nuori Sheldon. Hahmoni nimi on Tam.
Et tiedä, miten rankkaa työnteko on. -Minulla on työpaikka.
JOANN OPETTAA TANSSIA JA TEKI KOREOGRAFIAN KLASSISEEN PÄHKINÄNSÄRKIJÄÄN.
HÄN OPISKELEE VARHAISKASVATUSTA.
KYLIE OLI TAUSTATANSSIJANA GRAMMY-GAALASSA.
HÄN OHJAA NUORIA TANSSIJOITA JA NÄYTTELEE SARJASSA TINY PRETTY THINGS.
OPISKELTUAAN JOFFREY BALLETISSA -
APRIL LIITTYI COMPLEXIONS- NYKYBALETTIRYHMÄÄN NEW YORKISSA.
DEBBIE ALLEN DANCE ACADEMY OPETTAA SATOJA LAPSIA VUOSITTAIN -
NÄIDEN MAKSUKYVYSTÄ RIIPPUMATTA.
HOT CHOCOLATE NUTCRACKER ON YHÄ DADAN SUURIN RAHANKERUUTAPAHTUMA.
DEBBIE ALLEN KEHITTÄÄ PARHAILLAAN RAHASTOA -
DADAN TULEVAISUUDEN TURVAAMISEKSI.
Tekstitys: Anne Aho